Mens smitten med coronavirus breder sig i hele landet, er især Hjørring Kommune ramt af massiv smitte på skoleområdet. På Lundergårdskolen i Hjørring er omkring 25 elever og en enkelt lærer de seneste dage blevet konstateret smittet med corona. Og på Muldbjergsskolen drejer det sig nu om 146 elever. Julian var i forvejen sendt hjem Blandt de smittede er Caroline Christensen og hendes søn Julian, der derfor i forvejen var hjemme i isolation sammen. Det overrasker ikke Caroline Christensen, at børnene første klasse har smittet hinanden. - Det er jo børn. De leger jo sammen, og de havde haft idræt, inden de opdagede en smittet Hele familien er smittet, så alle må derfor tilbringe den næste tid hjemme. - Det er selvfølgelig ærgerligt, for Julian er glad for at gå i skole. Men jeg men tror også, eleverne har vænnet sig til det. Vi har talt om det, og han tager det meget pænt, siger Caroline Christensen. Skoleleder er træt af situationen Skoleleder på Muldbjergskolen Kenneth Kjærsgaard træt af situationen. - Det er trist at sende børnene hjem, for vi vil allerhelst have dem her i skolen. Men situationen er nu sådan, at vi er nødt til at gøre noget andet, end det, vi havde gjort. Med de 146 smittede elever er skolen hårdt ramt. - At vi er havnet på så højt et tal, overrasker mig, og det siger måske lidt om, at der er tale om en virusepidemi, der ikke er til at styre, selvom vi har gjort vores bedste, lyder det fra Kenneth Kjærsgaard. Det var Styrelsen for Patientsikkerhed, der på baggrund af stigende smitte, gav skolen et påbud om at lukke de mindste klasser. Nedlukningen varer til 13. december. Se historien fortalt som tv-indslag i toppen af denne artikel

Opsummering:
Hjørring Kommune er hårdt ramt af coronasmitte blandt skolebørn.